Kakawin Nāgarakṛtâgama/Pupuh 25
Pupuh 25 - Śārdūlawikrīḍita

1. 
a. tangeh yan caritan pratingkah ikanang swabhṛtya mantry adulur 
b. warṇan têki ḍatangnirê patukangan sang śrī narendrâpupul
c. ngkānêng sāgaratīra kulwan ikanang tālākṛp alwâratā
d. lor parṇahnya sakêng pakuwwan irikānggwan śrī narendrâmĕgil

2. 
a. sakweh sang para mantry amañcanāgarômunggwing pakuwwan kabeh 
b. mwang sang dhyakṣa pasangguhān rasika sang wangśâdhirājomarĕk 
c. tansah sang hupapatty anindita ḍang āścāryôttarânôpama 
d. śaiwāpañji mapañji sāntara widagḍêngi āgama wruh kawī

Nāgarakṛtâgama
Kakawin Nāgarakṛtâgama